title: "Smartphone"
text: "En Smartphone es en Fiirsnaker, hur uk fuul fan di Funktsjoonen fan en Kompjuuter benen sen.\nMe sa'n Giraat ken em altert iin \u00f6n't Nat (Internet), wan em WLAN of en Nat fuar mobiili Daaten heer.\n\nEn Smartphone es en Reekenmaskiin fuar di Boksfek.\nMuar Reekenmaskiin man uk jit Fiirsnaker es en Tablet.\n\nSysteemi\nFuaral sen di Systeemi Android (Fan Google) en iOS (Fan Apple) bikeent. \nDes kosti niin Jil, man wan em des heer sen di Forkoopers niisgiirig ee\u0111er Daaten en wat em me sin Fiirsnaker maaket. Diarom haa masi Liren niin Konto fan Google of Apple \u00f6n dit Giraat. \nHat jeft man uk frii Systeemi fuar fuarhualing Giraaten sa \u00fcs Shiftphone of Fairphone.\nUk fan Linux jeft et en Systeemprogram, man dit es riskant t\u00f6 instaliari, wan em ek weet wat em diar maaket. Diarom uur uk Giraaten me Linux t\u00f6 koop \u00f6nb\u00f6\u00f6ren.\n\nApps - uk s\u00f6ner Konto\n\nAndroid\nFuar Android jeft et masi litj Programi, en des skel em fan Google dialleer, wan dit ee\u0111er Google giar, en dit giar ek anonym en s\u00f6ner Konto. - Of dach?\nJaa, dit giar. Me Aurora Store giar em anonym t\u00f6 di Playstore en fair wat em haa wel.\nMasi Apps jeft et uk \u00fcs Pakeetdaatei (APK, Android Package Kit), dit skel em aur en Sjukmaskiin sa \u00fcs Duck Duck Go of Ecosia sjuk - ek aur Google, d\u0101nen sen jaa sa niisgiirig.\nMasi Apps jeft et uk frii aur Sourceforge of F-Droid. D\u0101nen fraagi gaar ek, hoken D\u00fc best.\n\nFan FDroid jeft et rocht gur Apps. Uk \u00fc\u0111er Platforemen sa \u00fcs Sourceforge of apkpure ber wat \u00f6n sa \u00fcs di Lexis Audio Editor of Battery Bot. \u00d6n sa'n Platforem flocht uk masi Skramel ombi. - Dit ken em man uk bi di Playstore haa, dat em instaliaret, lapt ek rocht, we\u0111er wech, nii en sa fii\u0111er.\n\nApple iOS\niOS jit sa fuul \u00fcs intelligent operating system. Dit let Apple h\u00f6m gur bitaali.\nMesken weet jen wat aur di Apps diarfuar?\n\nFutnooten\n\nDigit\u0101ltechnik\nReekenmaskiinen"